section_heading: Značajke
paragraph_text: Goodreads je besplatan. Svi posjetitelji stranica mogu se besplatno registrirati. Korisnici mogu pretraživati bogat katalog i stvarati svoje vlastite virtualne police s knjigama. Kada se povežu s prijateljima, mogu vidjeti njihove police i knjige. Knjige se mogu ocjenjivati ocjenama od 1 do 5, a ocjeni se može prema želji priložiti i recenzija, komentirati knjigu, raspravljati s drugim korisnicima itd. S obzirom na ocjene i raspored knjiga na policama, Goodreads automatski nudi preporuke za čitanje, pomažući tako korisnicima da otkriju druge slične knjige koje bi im se mogle svidjeti. Postavke privatnosti omogućuju korisnicima da njihove aktivnosti budu javno vidljive, ili da budu vidljive samo prijateljima, a raditi se može i pod odabranim nadimkom tj. u potpunoj anonimnosti.<br>